ผมโดนเเมวข่วนเมื่อวันที่27 ไม่มีเลือด เเล้ว1-2วันผมรู้สึกคอเเห้ง เจ็บคอ วันที่1ผมเลยไปฉีดยา อยากถามว่าที่ผมคอเเห้งหรือเจ็บคอ มันเป็นอาการของพิษสุนัขบ้าหรือเปล่าคับ
สวัสดีค่ะ หากโดนแมวข่วนวันที่ 27 ก.ย. แล้วได้ไปฉีดวัคซีนป้องกันพิษสุนัขบ้าในวันที่ 1 ต.ค. วัคซีนก็จะสามารถช่วยป้องกันการเกิดโรคได้อยู่ค่ะสำหรับอาการคอแห้งและเจ็บคอ ไม่ใช่ลักษณะอาการของโรคพิษสุนัขบ้าแต่อย่างใด อีกทั้งอาการของโรคพิษสุนัขบ้าจะไม่ปรากฏเร็วภายในไม่กี่วันหลังจากติดเชื้อมา โดยส่วนใหญ่จะแสดงอาการหลังรับเชื้อมาแล้วประมาณ 3 สัปดาห์ ถึง 4 เดือนค่ะ และหากฉีดวัคซีนป้องกันไปแล้ว ก็จะไม่เป็นโรคพิษสุนัขบ้าแล้วค่ะดังนั้น อาการคอแห้งและเจ็บคอที่เป็นอยู่ จึงเกิดจากสาเหตุอื่นๆ เช่น เป็นไข้หวัด คอหอยอักเสบ มีแผลร้อนในในลำคอ การดื่มน้ำน้อย สัมผัสกับควันหรือฝุ่นละอองมาก เป็นต้น ในเบื้องต้น ก็ควรดื่มน้ำเปล่ามากๆ พักผ่อนให้เพียงพอ ไม่ดื่มแอลกอฮอล์ ไม่สุบบุหรี่หรืออยู่ใกล้ผู้ที่สูบบุหรี่ ไม่อยู่ในที่ที่มีฝุ่นละออกมาก เป็นต้น หากอาการเจ็บคอเป็นมากขึ้น หรือมีไข้ ไอมีเสมหะ ก็ควรไปพบแพทย์เพื่อรับยารักษาค่ะ